**RESYME` OG SPØRSMÅL FRA DAGENS TALE, DATERT 05.07.2020,**

**v/ Håkon Fagervik**

**TEMA: Begeistring for Jesus**

Teksten er hentet fra;

2.Kor.11.1-4

1.Kor.1.9

Joh.3.16

Joh. Åp.5

Rom 7.24-25

Rom 8.26-27

I evangeliene leser vi om Jesus, alt han gjorde og alt han sto for. Paulus var opptatt av at den rene og enkle hengivenheten til Kristus, ikke måtte bli borte. Det samme ønsker vi å formidle i dag.

Det viktigste kallet vårt er fellesskapet med Jesus og kjærligheten han gir oss. Våre synder er blitt tatt bort gjennom Hans død på Golgata. Vår Far i himmelen tillot at Hans sønn måtte lide og dø, nettopp for at han elsket oss så høyt. Vi kan derfor ikke la vær å elske Jesus og la oss begeistre over det han har gjort for oss.

Dette budskapet er vårt fremtidshåp og takken for blodet som rant ved Golgata, skal lovsynges i himmelen en gang(Ap.gj.5)

Livets bekymringer og rikdom kan føre fokuset bort fra Jesus. Men Jesus vil at vi skal ta tid til å leve nær Ham i bønn og daglig tilbedelse. Fellesskapet med Kristus vil beskytte oss. Vi er aldri alene når vi ber. Både Jesus og den Hellige Ånd står med oss og går i forbønn for oss. (Rom.8.26-27. Rom 7.24-25)

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.